open-index/open-wikipedia-markdown huggingface dataset:
זאב נהרות מוסקי

**זאב נהרות מוסקי** (שם מדעי: *Esox masquinongy*) הוא דג טורף ממשפחת זאבי נהרות שבסדרת זאבי נהר המצוי במקור מים מתוקים באמריקה הצפונית. 

זהו המין הגדול ביותר בסדרה ואורכו מגיע ל-71-122 ס"מ ולמשקל 6.8-6.3 ק"ג אך נמצאו פרטים שהגיעו לאורך 1.8 מ' ולמשקל 32 ק"ג. זאב הנהרות הוא יצור מוארך בעל לסת גדולה המכילה שיניים חדות. הלסת נעולה בשרירים חזקים ומהרגע שהיא ננעלת היא נאחזת בקורבן כמו תנין. הזנב שרירי מאוד ועוזר להאיץ קדימה וישנם 3 זוגות סנפירים גדולים. הדג מוסווה ביותר בין צמחי המי וצבעו כצבע העלים.

הדג מצוי בנהרות ובאגמים ברחבי אמריקה הצפונית ממישיגן, צפון ויסקונסין וצפון מינסוטה ולדרום קנדה וכן בימות הגדולות ובנהר סנט לורנס וכן בעמק המיסיסיפי ובטנסי אוכלוסיות נוספות נמצאות בכמה נהרות קטנים.

זהו דג טורף האורב לטרפו בשולי האגמים והנהרות, שם ישנה צמחייה מיימית עשירה. הוא מחכה לטרף לא זהיר שיגיע למטרים ספורים ממנו ותוקף במהירות עם פה פעור. הוא ניזון מכל יצור קטן ממנו כולל דגים אחרים, סרטני נהרות, דו-חיים, נחשים, עופות מים כמו ברווזים ויונקים קטנים. הוא לא יהסס לתקוף גם זאבי נהרות קטנים יותר.

הוא מתרבה בסוף האביב, אז הוא מחפש טריטוריה בקרקעית האגם המכוסה בצמחייה ומושך נקבה. זאב הנהרות מפרה את הביצים בלילה והביצים נדבקים לסלעים בתחתית האגם. רוב הביצים נטרפות על ידי דגים או סרטני נהר וטורפים נוספים אך השאר בוקעים כעבור שבועיים וניזונים רק מפלנקטון אך גדלים במהירות ויכולים במהרה לצוד דגים קטנים. עד לסוף נובמבר הצעירים יגיעו לאורך 30 ס"מ.

## קישורים חיצוניים

* 

## הערות שוליים

קטגוריה:בעלי חיים שתוארו ב-1824
קטגוריה:טקסונים שתוארו בידי סמואל ל. מיצ'יל
קטגוריה:זאבי נהר
קטגוריה:דגים: טורפי-על
קטגוריה:קנדה: דגי מים מתוקים
קטגוריה:ארצות הברית: דגי מים מתוקים
פיליברטו הראשון, דוכס סבויה

**פיליברטו הראשון, דוכס סבויה** (באיטלקית: **Filiberto I. di Savoia**; 17 באוגוסט 1465 – 22 בספטמבר 1482), היה דוכס סבויה בין השנים 1472–1482.

## ביוגרפיה
פיליברטו נולד ב-17 באוגוסט 1465 בשיאמברי, לאמדאו התשיעי, דוכס סבויה וליולנד מוולואה, בתם של שארל השביעי, מלך צרפת ומארי מאנז'ו.

בשנת 1472 מת אביו אמדאו התשיעי, דוכס סבויה, ופיליברטו עלה לשלטון במקומו. מכיוון שהיה קטין, שלטה אמו כעוצרת עד לבגרותו.

בשנת 1476 התחתן פיליברטו עם בת דודתו ביאנקה מריה ספורצה, בתם של גלאצו מריה ספורצה, דוכס מילאנו ובונה מסבויה, אך לא היו להם ילדים.

ב-22 בספטמבר 1482 מת פיליברטו בליון, ואחיו קרלו הראשון, דוכס סבויה עלה לשלטון במקומו.

## אילן יוחסין

## קישורים חיצוניים

קטגוריה:דוכסי סבויה
קטגוריה:ילידי 1465
קטגוריה:נפטרים ב-1482
פרסי בחירת הנוער 2017

**טקס [[פרסי בחירת הנוער]] 2017** התקיים ב-13 באוגוסט 2017. הפרס מציין את הישגי השנה בתחום המוזיקה, הקולנוע, הטלוויזיה, הספורט, האופנה, הקומדיה והאינטרנט, ומוכרע על ידי צופים בגילאי 13–19 מרחבי העולם באמצעות אתרי מדיה חברתית שונים. במקביל לטקס נערך פסטיבל מוזיקה בשם Teen Fest בהנחייתו של אושיית היוטיוב ג'ייק פול אשר הוזרם בלעדית באתר יוטיוב וארך שלוש שעות. במהלך הטקס מספר ידוענים, ביניהם ונסה הדג'נס, זנדאיה ולורן ג'אורגוי שהתייחסו לעצרת האיחוד של הימין האמריקאי על מנת לעודד צעירים להרים את קולם נגד שנאה ואלימות.

## הופעות מוזיקליות
* לואי טומלינסון — Back to You (עם ביבי רקסה)
* קלין בנדיט — Rockabye ו-Symphony (עם זארה לארסון)

## מגישי פרסים
* התאומים דולן
* לוסי הייל
* ג'אנל פאריש
* כריס פראט
* טיילר פוזי
* יארה שהידי
* Fifth Harmony
* האדסון יאנג
* לוגאן פול
* אנתוני אנדרסון
* צוות השחקנים של ריברדייל

## מועמדויות וזכיות
הגל הראשון של מועמדויות הוכרז ב-19 ביוני 2017. הגל השני הוכרז ב-12 ביולי 2017.

### בחירת הקולנוע

### בחירת הטלוויזיה

### קולנוע וטלוויזיה

### בחירת המוזיקה

### בחירת הספורט

### בחירת הדיגיטל

### בחירת האופנה

### שונות

## קישורים חיצוניים

## הערות שוליים

2017
פטריק בלדי

**פטריק בשיר בלדי** (באנגלית: **Patrick Bashir Baladi**; ב-25 בדצמבר 1971) הוא שחקן אנגלי. הוא מוכר בעיקר מהופעתו בתפקיד ניל גודווין בסיטקום של ה-BBC "המשרד", בדמות מייקל ג'קסון בסדרת הדרמה "סטלה" של Sky 1, ובסדרת המתח "מרצ'לה" של רשת ITV.

## ביוגרפיה
בלדי נולד בסוטון קולדפילד שבווריקשייר. אביו הוא גינקולוג ומיילד מלוב, ואמו היא מיילדת. יש לו אח ניק, ושלוש אחיות שרה, שרלוט ובונג'י. הוא למד בסטוניהרסט קולג', והיה הראשון שזכה בפרס צ'ארלס לוטון על הופעותיו במחזמר "יוסף וכתונת הפסים המשגעת" (בתפקיד פרעה) ובמחזה "אמדאוס" (בתפקיד מוצרט). אחרי סיום הלימודים בקולג' למד משחק ב- Central School of Speech and Drama.

### קריירה
בלדי ידוע מגילום דמותו של ניל גודווין, יריבו נעים ההליכות של דייוויד ברנט, בסדרת המוקומנטריה של ה-BBC "המשרד". הוא הופיע בעונה השנייה של הסדרה ובפרק ספיישל חג המולד.

בנוסף לסדרה "המשרד" השתתף בלדי במגוון סרטים ותוכניות טלוויזיה בהן "Kidnap and Ransom" בתפקיד פיליפ שאפר, "Alpha Male", "ברידג'ט ג'ונס: עובדות החיים", "Beyond the Pole", בדרמה הרפואית "Bodies", בעיבוד לרומן "Lady Audley's Secret", בדרמה הקומית "Grafters", בסדרה "עדות אילמת", בסרט "The International", בסדרות הדרמה "Party Animals" ו"מאהבות", בפרק בסיטקום "כבוד הכומר", בדרמה הקומית "עור רגיש", בסדרה "Privates" והחל מהעונה השלישית בסדרה "סטלה".

ב-2007 גילם בלדי את דמותו של דודי אל-פיאד בסרט הדוקו-דרמה "Diana: Last Days of a Princess". ב-2008 שיחק בתפקיד קטן בקומדיה הרומנטית "הזדמנות אחרונה לאהבה" לצדה של אמה תומפסון. בתיאטרון שיחק בלדי בהפקות רבות של הלהקה השייקספירית המלכותית כגון "המלט" ו"מהומה רבה על לא דבר". הוא כיכב בסדרה הקומית "גיבורי-על מובטלים" בתפקיד אקסלסור.

## חיים אישיים
ב-9 בינואר 2007 התחתן בלדי בסנט לוסיה עם ג'מה ווקר, שהייתה חברתו זמן רב. ב-3 במרץ 2007 נולדה בתם אווה. הוא חבר בלהקת "Grow Up" יחד עם קית' אלן.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1971
עונת 1963/1964 בסרייה א'

**עונת 1963/1964 בסרייה א**' הייתה העונה ה-62 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1963 והסתיימו ב-31 במאי 1964. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

מסינה, בארי ולאציו היו הקבוצות שעלו מהליגה השנייה.

בולוניה זכתה באליפות בפעם השביעית בתולדות המועדון.  

בסיום העונה לליגת משנה ירדו ספא"ל, בארי ומודנה (לאחר משחקי השרדות עם קבוצה שזכתה באותו מספר נקודות בסוף העונה). במקום הקבוצות שירדו לסרייה א' העפילו וארזה, קליארי ופוג'ה.

## טבלת הליגה

## כדורגלנים מצטיינים
הרלד נילסן () מבולוניה כבש 22 שערים וזכה בתואר מלך השערים. זאת בפעם השנייה ברציפות.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קורנליה קינה

**קורנליה קינה** (בלטינית: **Cornelia Cinna**; 94 לפנה"ס – 69 לפנה"ס) הייתה אשתו של יוליוס קיסר ואם בתו היחידה מנישואים, יוליה. קורנליה הייתה בתו של לוקיוס קורנליוס קינה.

## תולדות חייה
#### משפחתה
קורנליה הייתה בתם של אניה ושל לוקיוס קורנליוס קינה, מנהיג רומי שהיה קונסול בשנת 87 לפנה"ס. קינה, בן למשפחת פטריקים מכובדת, הוא היה בן בריתו של גאיוס מריוס בעת מלחמת האזרחים. אחיה של קורנליה היה טריבון בשנת 44 לפנה"ס, ואחותה נישאה לדומיטיוס אהנובארוס שהיה אחד מתומכי סיעת אביה ונהרג בצפון אפריקה בשנת 81 לפנה"ס.

### נישואיה לקיסר
בשנת 84 לפנה"ס נישאה קורנליה ליוליוס קיסר. לפי חלק מהמקורות הייתה קורנליה אשתו הראשונה ולפי מקורות אחרים היה קיסר נשוי או לפחות מאורס לאחרת אותה עזב כדי להינשא לקורנליה. קורנליה ילדה לקיסר את בתו יוליה, בתו החוקית הביולוגית היחידה. במשך 16 שנים ניהלה קורנליה את ביתו של קיסר בסוּבּוּרה (Suburra).

לאחר עלייתו של לוקיוס קורנליוס סולה, השתלטותו על רומא והפיכתו לדיקטטור, הוא ציווה על קיסר להתגרש מאשתו, בשל היותה בתו של קינה, ולגרשה. סולה וגאיוס מריוס, שקינה היה בן בריתו, ניצבו משני עברי המתרס בעת מלחמת האזרחים וסולה ניקה את רומא מתנגדיו לאחר השתלטותו על העיר. קיסר סירב לכך, הוא עזב את תפקיד הפלאמן דיאליס , תפקיד דתי ככהן יופיטר, אותו מילא באותו הזמן, אך סירב לגרש את אשתו, אף על פי שצעד כזה היה מתקבל יפה בעיני הרשויות ומונע את רדיפתו של קיסר על ידי אנשי סולה.

### מותה ומורשתה
קורנליה נפטרה בשנת 69 לפנה"ס, שנת בחירתו של קיסר לקוואיסטור. לאחר מותה של קורנליה נשא יוליוס קיסר הספד לה והספד נוסף לדודתו, אלמנתו של מריוס, שמתה גם היא באותה השנה. נראה שנאום ההספד לדודתו, המבוגרת יותר, ניתן במטרה לחזק את הקשר בין מריוס וקיסר. עם זאת, עצם נשיאת ההספד לקורנליה מפתיעה, שכן ברומא העתיקה לא היה נהוג להספיד נשים צעירות לאחר מותן.

## לקריאה נוספת
*צבי יעבץ, **יוליוס קיסר: תהפוכותיה של כריזמה,** תל אביב: דביר, 1992. עמ 40–43

*Gelzer Matthias, **Caesar: politician and stateman,** Basil Blackwell:oxford, 1968. p 335
*Lovano Michael, **The age of Cinna: crucible of late republican Rome,** Franz Steiner Verlag Stuttgart, 2002. pp 10–26
*Monroe E. Deutsch, **The women of Caesar's family,** The classical Jornal, vol 13, pp 502–514, 1918. (pp 505–507)
*Moles John, **The attacks on L. Cornelius Cinna, Praetor in 44 B.C,** Reinisches museum fur philologie, neue floge, 130 BD, H.2, pp 124–128, 1987. (p 124)


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רומאים בתקופת הרפובליקה
קטגוריה:יוליוס קיסר
קטגוריה:נשים בעת העתיקה
קטגוריה:נשים במאה ה-1 לפנה"ס
אווז ורוד-רגל

ממוזער| ''Anser brachyrhynchus''

**אווז וְרוֹד-רגל** (שם מדעי: *Anser brachyrhynchus*) הוא מין של אווז ממשפחת הברווזיים הנפוץ בעיקר בצפון ומערב אירופה.

אורכו של האווז 60–75 ס"מ, מוטת כנפיו 135–170 ס"מ ומשקלו 1.8-3.4 ק"ג. הוא בעל נוצות אפורות, מקור ורוד ורגליים ורודות עם קרומי שחייה. הבטן לבנה והכנפיים מפוספסות בלבן. הזנב קצר. זו אחד מהקטנים שבאווזים.

האווז מצוי בעיקר בצפון אירופה באיסלנד, גרינלנד וסבאלברד. בחורף האווז נודד דרומה לבריטניה, הולנד ומערב דנמרק שם חמים יותר. האווז מצוי בערבות עשבים וכרי מרעה וניזון בעיקר מעשבים וצמחי טונדרה הגדלים ביבשה ובמים. הוא ניזון גם מגידולים כמו לפתית, סלק סוכר או תפוח אדמה. האווזים נודדים יחדיו בלהקות וקוראים אחד לשני בקול.

## קישורים חיצוניים

## הערות שוליים

קטגוריה:בעלי חיים שתוארו ב-1834
קטגוריה:טקסונים שתוארו בידי פרנסואה ביון
קטגוריה:אווזים
קטגוריה:גרינלנד: עופות
קטגוריה:איסלנד: עופות
קטגוריה:נורווגיה: עופות
OWASP

**OWASP **(ראשי תיבות באנגלית של: **O**pen **W**eb **A**pplication **S**ecurity **P**roject) היא קהילה מקוונת אשר יוצרת מאמרים, מתודולוגיות, תיעוד, כלים וטכנולוגיות, זמינים באופן חופשי, בתחום של אבטחת יישומי אינטרנט.

OWASP מקיימת כנסים שנתיים בינלאומיים במדינות רבות, כולל ישראל. בכנסים משתתפים באופן מסורתי תעשיות ביטחוניות שונות.

## היסטוריה
OWASP נוסדה ב-9 בספטמבר 2001 על ידי מארק קוּרפֵיי. ג'ף וויליאמס, שימש בהתנדבות כיושב ראש של OWASP מסוף 2003 עד ספטמבר 2011. יושב הראש כיום הוא טוביאס גונדרום וכסגן משמש ג'וש סוֹקוֹל.

**קרן OWASP **(באנגלית The OWASP Foundation), ארגון ללא כוונות רווח 501(c)(3) (בארצות הברית), שנוסדה בשנת 2004, תומכת בפעילות התשתיות והפרויקטים. מאז 2011 OWASP היא גם ארגון רשום ללא כוונות רווח בבלגיה תחית השם **OWASP Europe VZW**.

## פרסומים ומשאבים

## פרסים
OWASP קיבלה את פרס SC Magazine Editors Choice award לשנת 2014.

## ראו גם
* OWASP ZAP

## קישורים חיצוניים

* 

* האתר הרשמי של חברת OWASP (באנגלית)
* עמוד התוכנה באתר חברת OWASP (באנגלית)

## הערות שוליים

קטגוריה:יישומי רשת
קטגוריה:אבטחת מידע
קטגוריה:ארגוני תקשורת
קרלו הראשון, דוכס סבויה

**קרלו הראשון, דוכס סבויה** (באיטלקית: **Carlo I. di Savoia**; 29 במרץ 1468 – 13 במרץ 1490), היה דוכס סבויה בין השנים 1482–1490.

## ביוגרפיה
קרלו נולד ב-29 במרץ 1468 בקארינינו, לאמדאו התשיעי, דוכס סבויה וליולנד מוולואה, בתם של שארל השביעי, מלך צרפת ומארי מאנז'ו.

בשנת 1472 מת אביו אמדאו התשיעי, דוכס סבויה, ואחיו פיליברטו הראשון, דוכס סבויה עלה לשלטון במקומו. בשנת 1482 מת פיליברטו ללא ילדים, וקרלו עלה לשלטון במקומו. בשנת 1485 ויתרה שארלוט מקפריסין, שהייתה בת דודתו של אביו ואשתו של דודו לואיג'י, רוזן ז'נבה, על תאריה ועל טענתה לכתר ממלכת קפריסין לטובת קרלו. בשנת 1487 נלחם קרלו נגד לודוביקו השני, מרקיז סאלוצו והביס אותו, ולמשך תקופה קצרה הייתה מרקיזות סאלוצו כפופה לבית סבויה.

ב-13 במרץ 1490 מת קרלו בפינרולו, ובנו קרלו השני, דוכס סבויה עלה לשלטון במקומו.

## משפחתו
בשנת 1483 התחתן קרלו עם ביאנקה ממונטפראט, בתם של גוליילמו השמיני, מרקיז מונטפראט ואליזבטה ספורצה, ממנה נולדו לו שני ילדים:
* יולנדה לואיזה מסבויה (1487–1499), התחתנה עם פיליברטו השני, דוכס סבויה
* קרלו השני, דוכס סבויה (1489–1496)

## אילן יוחסין

## קישורים חיצוניים

קטגוריה:דוכסי סבויה
קטגוריה:ילידי 1468

קטגוריה:נפטרים ב-1490
קרלו השני, דוכס סבויה

**קרלו השני, דוכס סבויה** (באיטלקית: **Carlo II. di Savoia**; 23 ביוני 1489 – 16 באפריל 1496), היה דוכס סבויה בין השנים 1490–1496.

## ביוגרפיה
קרלו נולד ב-23 ביוני 1489 בטורינו, לקרלו הראשון, דוכס סבויה ולביאנקה ממונטפראט, בתם של גוליילמו השמיני, מרקיז מונטפראט ואליזבטה ספורצה.

בשנת 1490 מת אביו קרלו הראשון, דוכס סבויה, וקרלו עלה לשלטון במקומו. אולם מכיוון שהיה קטין, שלטה אמו ביאנקה ממונטפראט כעוצרת. במהלך שלטונו נתנה אמו לשארל השמיני, מלך צרפת מעבר חופשי בדוכסות, במהלך פלישתו לאיטליה וכיבוש ממלכת נאפולי.

ב-16 באפריל 1496 מת קרלו במונקאליירי, ודוד אביו פיליפו השני, דוכס סבויה עלה לשלטון במקומו. אולם את טענות הירושה שהיו לו לכתר ממלכת קפריסין, ירשה אחותו יולנדה לואיזה מסבויה.

## אילן יוחסין

## קישורים חיצוניים

קטגוריה:דוכסי סבויה
קטגוריה:ילידי 1488
קטגוריה:נפטרים ב-1496
בית לזמר העברי

**בית לזמר העברי** הוא פרויקט שנוהל על ידי מחלקת המוזיקה של הספרייה הלאומית.

## מהות הפרויקט ומטרתו
הפרויקט מתעד ומשמר כל חומר הקשור לזמר עברי ומציע אותו לציבור הרחב. בפרויקט זה ארכיון הצליל הגדול ביותר בעולם בתחום ההקלטות האתנוגרפיות והמסחריות של מוזיקה יהודית וישראלית. בין החומרים הנמצאים בארכיון ניתן למנות ספרים, פריטי תווים והקלטות אודיו ווידאו, בהן גם הקלטות שהופקו בידי חוקרים ומוזיקאים מראשית המאה ה-20 ואילך, וכן הקלטות נדירות של תחנת הרדיו הציבורית "קול ישראל" בהיקף של רבבות שעות.

חומרי הפרויקט כוללים גם ארכיונים בתחום המוזיקה של מלחינים מרכזיים בתחום המוזיקה היהודית והישראלית, בהם סשה ארגוב, משה וילנסקי, דובי זלצר, נעמי שמר ומרדכי סתר. בפרויקט ישנם למעלה משלושים אלף שעות הקלטה שעברו תהליך דיגיטציה.

על פי הספרייה הלאומית, "מטרת מיזם זה היא הנגשת השפע המוזיקלי של המחלקה לכלל הציבור, תוך חיבור בין חומרים מוקלטים לבין הארכיונים הקיימים בספרייה".

האתר נסגר ביולי 2022 ובמקומו נפתח האתר "מוזיקה ישראלית".

## קישורים חיצוניים

* 
* 

## הערות שוליים

קטגוריה:הספרייה הלאומית
קטגוריה:אתרי מוזיקה ישראליים
עונת 1964/1965 בסרייה א'

**עונת 1964/1965 בסרייה א**' הייתה העונה ה-63 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1964 והסתיימו ב-6 ביוני 1965. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

וארזה, קליארי ופוג'ה היו הקבוצות שעלו מהליגה השנייה.

אינטר זכתה באליפות בפעם התשיעית בתולדות המועדון.  

בסיום העונה לליגת משנה ירדו גנואה, מסינה ומנטובה. במקום הקבוצות שירדו לסרייה א' העפילו ברשה, נאפולי וספא"ל.

## טבלת הליגה

## כדורגלנים מצטיינים
סנדרו מאצולה אינטר ואלברטו אורלנדו רומא כבשו 17 שערים וזכו בתואר מלך השערים. 

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
וימפל (יחידה)

**יחידת וימפל** (ברוסית: **Спецгруппа Вымпел**) היא יחידת עילית רוסית (ספצנאז) חשאית ללוחמה בטרור שעוסקת בלוחמה בטרור, טיפול במצבי בני ערובה רגישים ותגובה להשתלטויות עוינות על מתקני המדינה.

## היסטוריה
היחידה הוקמה ב-19 באוגוסט 1981 על פי צו פנימי של יו"ר הקג"ב יורי אנדרופוב וראש מינהל 1 בקג"ב, יורי דרוזדוב. היחידה נטלה חלק במבצעים של הקג"ב במלחמת אפגניסטן. 

עם פירוק ברית המועצות היחידה הוכפפה למינהל האבטחה הראשי ועד 1993 עסקה באבטחת הנשיא. 

בשנת 1994 הוחלט להעביר את היחידה לאחריות משרד הפנים והיא נקראה יחידת "וגה" (Отряд "Вега" МВД России) ועסקה בלוחמה בפשע מאורגן וסיוע למשטרה במלחמה בפשע. 

בתקופת מלחמת צ'צ'ניה השנייה הוחלט להעביר את היחידה לשירות הביטחון הפדרלי והיא פעלה במבצעים ללוחמה בטרור כחלק מהמרכז למבצעים מיוחדים של הארגון.

## מבצעים ידועים
* התערבות במשבר בני הערובה בבית הספר בבסלאן, במהלכו נהרגו 380 איש בהסתערות של לוחמי היחידה על מבנה שבו שהו 1,100 בני ערובה.

## מפקדים
* אוואלד קוזלוב (1981–1985) 
* ולדימיר חמלב (1985–1991) 
* בוריס בסקוב (1991–1992)
* דמיטרי גראסימוב (1992–1994)
* ולרי קרוגלוב
## קישורים חיצוניים

## הערות שוליים

קטגוריה:רוסיה: יחידות עילית
קטגוריה:שירות הביטחון הפדרלי (רוסיה)
קטגוריה:יחידות ללחימה בטרור
מדד הליפסטיק

ממוזער|מדד הליפסטיק
**מדד** הליפסטיק הוא מונח המשמש לתיאור עלייה במכירות של מוצרי קוסמטיקה כאינדיקטור כלכלי. המונח נטבע על ידי לאונרד לאודר, יושב ראש מועצת המנהלים של חברת הקוסמטיקה אסתי לאודר.

## רקע היסטורי
המדד שימש לתיאור עלייה במכירות של מוצרי קוסמטיקה במהלך המיתון של תחילת שנות ה-2000. לאודר טען כי מכירות של שפתונים יכולות להיות אינדיקטור כלכלי. הטענה היא כי רכישות של מוצרי קוסמטיקה בכלל ושפתונים בפרט – נוטים להיות ביחס הפוך לרווחה כלכלית. ההשערה הייתה כי בעתות של מצוקה כלכלית, נשים משתמשות ברכישה של שפתונים כתחליף לרכישות יקרות יותר כמו למשל כמו שמלות ונעליים.

במשבר הגדול של שנת 1929 קפצו מכירות הליפסטיק ב-25%, במשבר של 2001 עלו המכירות ב-11%. התופעה הזאת מיוחסת לרוב לחוסר היכולת להוציא בתקופות מיתון סכומים משמעותיים על טיפוח, עניין המוביל לרכישות של פריטים קטנים וזולים יחסית.

התאוריה הזו נבדקה גם בישראל:

לאודר זיהתה את מדד הליפסטיק השפתון במכירות כל משפחות המותגים מתוצרת אסתי לאודר. תקופות שפל כלכלי מאוחרות יותר, כולל המיתון של תחילת שנות ה-2000, הפריכו את טענותיו של לאודר מאחר שהמכירות למעשה צנחו בעת הירידה בפעילות הכלכלית. לעומת זאת, מכירות שפתונים עלו במהלך תקופות של פעילות כלכלית מוגברת. כתוצאה מכך, מדד השפתון הוכרז כמפוקפק בתור מדד כלכלי אמין. התופעה של הגדלת המכירות של מוצרי קוסמטיקה בשנת 2001 יוחסה מאז לעניין גדל והולך במותגי קוסמטיקה שעוצבו על ידי ידוענים.

## התפתחות
בשנים שלאחר 2010 התפרסמו דיווחים בכלי תקשורת רבים שעם העלייה באמנות קישוטי הציפורניים כתחביב במדינות דוברות אנגלית כמו גם במדינות מרוחקות, למשל: יפן והפיליפינים, לק הציפורניים בעצם החליף את השפתון כמוצר שמהווה פינוק עיקרי במחיר נוח עבור נשים. זו החלופה העיקרית לרכישת שפתונים בימי מיתון במקום תיקים ונעליים, מה שהוביל לשיח על מדד הלק לציפורניים.

בשנת 2009 סקר שפורסם ב"פייננשל טיימס" הראה שמכירות הליפסטיק ירדו בשנה האחרונה ב-5%. על-פי הסקר, הסיבה לירידה בצריכת הליפסטיק הייתה דווקא עלייה משמעותית במכירות של קרם איפור בסיסי (מייק-אפ). סדריק פרובאה, נשיא קבוצת אסתי לאודר העולמית, אומר כי המיתון דווקא הביא לעלייה במכירות וכתשובה לשאלה: האם הפריט הקוסמטי שאחריו צריך לעקוב במיתון הנוכחי הוא מייק-אפ, ענה:

בשנת 2012 צוות של פסיכולוגים מצא קשר בין תופעת מדד הליפסטיק לבין היבטים פסיכולוגיים הקשורים לחיפוש בני זוג. לפי המחקר, בתקופות של מיתון כלכלי חלה ירידה במספר הגברים האיכותיים שיכולים להציע ביטחון פיננסי, וארבעה ניסויים שונים שנערכו הצביעו על כך שבתקופות מיתון נשים נוטות יותר לקנות ליפסטיק, בושם או מוצרים אחרים שעשויים לסייע למשיכת בני זוג.

## קישורים חיצוניים
* 
* הבנק קורס, אבל הליפסטיק שלך הורס: מדד השפתונים החדש, כתבה ממוסף סגנון, מעריב
* 
* ליפסטיק ותחתונים: הקשר ההדוק בין המיתון לוויקטוריה סיקרט, כתבה מאתר אונלייף

## הערות שוליים

קטגוריה:קוסמטיקה
קטגוריה:מדדי מחירים
פיליפו השני, דוכס סבויה

**פיליפו השני, דוכס סבויה** (באיטלקית: **Filippo II. di Savoia**; 5 בפברואר 1438 – 7 בנובמבר 1497), היה דוכס סבויה מ-1496 ועד מותו ב-1497.

## ביוגרפיה
פיליפו נולד ב-5 בפברואר 1438 בשיאמברי, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בצעירותו שלט פיליפו במחוז ברסה, אולם הוא נכבש על ידי ממלכת צרפת, ובעקבות כך קיבל פיליפו את התואר "ללא ארץ".

בשנת 1496 מת בן אחיינו קרלו השני, דוכס סבויה ללא יורשים, ופיליפו עלה לשלטון במקומו. בנוסף נטל פיליפו לעצמו את התארים והטענות לכתר ממלכת קפריסין, על אף שהיו בנות במשפחה שהיו אמורות לרשת את התארים האלה לפניו.

ב-7 בנובמבר 1497 מת פיליפו בשיאמברי, ובנו פיליברטו השני, דוכס סבויה עלה לשלטון במקומו.

## משפחתו
בשנת 1472 התחתן פיליפו עם מרגריט מבורבון, בתם של שארל הראשון, דוכס בורבון ואגנס מבורגונדי, ממנה נולדו לו 3 ילדים:
* לואיזה, נסיכת סבויה (1476–1531), התחתנה עם שארל, רוזן אנגולם
* ג'רולמו מסבויה (1478)
* פיליברטו השני, דוכס סבויה (1480–1504)

בשנת 1485 התחתן פיליפו עם קלודין דה ברוס, בתם של ז'אן השני דה ברוס וניקול דה שאטיון, ממנה נולדו לו 6 ילדים:
* קרלו השלישי, דוכס סבויה (1486–1553)
* לואיג'י מסבויה (1488–1502)
* פיליפו, דוכס נמור (1490–1533)
* אסולונה מסבויה (1494)
* ג'ובאני לואיג'י מסבויה (1495)
* פיליברטה מסבויה (1498–1524), התחתנה עם ג'וליאנו דה מדיצ'י, דוכס נמור

בנוסף היו לפיליפו 8 ילדים מפילגשיו השונות.

## אילן יוחסין

## קישורים חיצוניים

קטגוריה:אבירי מסדר גיזת הזהב

קטגוריה:דוכסי סבויה
קטגוריה:ילידי 1438
קטגוריה:נפטרים ב-1497
פיליברטו השני, דוכס סבויה

**פיליברטו השני, דוכס סבויה** (באיטלקית: **Filiberto II. di Savoia**; 10 באפריל 1480 – 10 בספטמבר 1504) היה דוכס סבויה מ-1497 ועד מותו ב-1504.

## ביוגרפיה
פיליברטו נולד ב-10 באפריל 1480 בפון-ד'אן, לפיליפו השני, דוכס סבויה ולמרגריט מבורבון, בתם של שארל הראשון, דוכס בורבון ואגנס מבורגונדי.

בשנת 1496 התחתן פיליברטו עם יולנדה לואיזה מסבויה, בתם של קרלו הראשון, דוכס סבויה וביאנקה ממונטפראט, אך בשנת 1499 היא מתה ללא שהיו להם ילדים. בשנת 1497 מת אביו פיליפו השני, דוכס סבויה, ופיליברטו עלה לשלטון במקומו. בשנת 1498 מת שארל השמיני, מלך צרפת, ובמקומו עלה לשלטון לואי השנים עשר, מלך צרפת. בשנת 1499 פלש לואי השנים עשר לאיטליה וכבש את דוכסות מילאנו, ובכך הייתה דוכסות סבויה מוקפת בשטחים צרפתיים. בשנת 1500 התחתן פיליברטו עם מרגרטה מאוסטריה, דוכסית סבויה, בתם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, אך גם ממנה לא היו לו ילדים.

ב-10 בספטמבר 1504 מת פיליברטו בפון-ד'אן ללא ילדים, ואחיו למחצה קרלו השלישי, דוכס סבויה עלה לשלטון במקומו.

## אילן יוחסין

## קישורים חיצוניים

קטגוריה:אבירי מסדר גיזת הזהב
קטגוריה:דוכסי סבויה
קטגוריה:ילידי 1480
קטגוריה:נפטרים ב-1504
קרלו השלישי, דוכס סבויה

**קרלו השלישי, דוכס סבויה** (באיטלקית: **Carlo III. di Savoia**; 10 באוקטובר 1486 – 17 באוגוסט 1553), היה דוכס סבויה משנת 1504 ועד מותו ב-1553.

## ביוגרפיה
קרלו נולד ב-10 באוקטובר 1486 בשאזה-סור-אן, לפיליפו מסבויה ולקלודין דה ברוס, בתם של ז'אן השני דה ברוס וניקול דה שאטיון. כילד לא היה צפוי שיירש את דוכסות סבויה, מכיוון שהיו כמה יורשים לפניו. אולם בשנת 1496 מת קרלו השני, דוכס סבויה ללא יורשים, ואביו פיליפו השני, דוכס סבויה עלה לשלטון במקומו. בשנת 1497 מת אביו, ובמקומו עלה לשלטון אחיו למחצה פיליברטו השני, דוכס סבויה, אך גם הוא מת בשנת 1504 ללא יורשים, וקרלו ירש את נחלותיו. בנוסף אביו בעת עלותו לשלטון נטל לעצמו את התארים והטענות לממלכת קפריסין, וכעת ירש אותם קרלו.

במהלך הסכסוך בין בית הבסבורג לממלכת צרפת, תמך קרלו בקרל החמישי, קיסר האימפריה הרומית הקדושה. בשנת 1523 תקף פרנסואה הראשון, מלך צרפת את הצבא הקיסרי בלומברדיה, אך הובס ונאלץ לסגת. שנה לאחר מכן שוב תקף פרנסואה הראשון באיטליה, תוך שצבאו זורע הרס וחורבן בדוכסות סבויה, אך שוב הובס בקרב פאביה ונלקח בשבי. במהלך המהומות שהיו בז'נבה בין הקתולים לפרוטסטנטים, סייע קרלו לקתולים, אך הובס בשנת 1534 ושוב בשנת 1535. בשנת 1536 פלש הצבא הצרפתי לתחומי הדוכסות, כחלק מהמאבק עם בית הבסבורג, וקרלו יצא לגלות לאחר כיבוש הדוכסות על ידם.

ב-17 באוגוסט 1553 מת קרלו בגלות בוורצ'לי, ובנו אמנואלה פיליברטו, דוכס סבויה עלה לשלטון במקומו.

## משפחתו
ב-8 באפריל 1521 התחתן קרלו עם ביאטריש מפורטוגל, דוכסית סבויה, בתם של מנואל הראשון, מלך פורטוגל ומריה מאראגון, מלכת פורטוגל, שממנה נולדו לו 9 ילדים:
* אדריאנו ג'ובאני אמדאו, נסיך פיימונטה (1522–1523)
* לודוביקו, נסיך פיימונטה (1523–1536)
* אמנואלה פיליברטו, דוכס סבויה (1528–1580)
* קתרינה מסבויה (1529–1536)
* מריה מסבויה (1530–1531)
* איזבלה מסבויה (1532–1533)
* אמנואלה מסבויה (1533)
* אמנואלה מסבויה (1534)
* ג'ובאני מסבויה (1537–1538)

## אילן יוחסין

## קישורים חיצוניים

קטגוריה:דוכסי סבויה
קטגוריה:ילידי 1486
קטגוריה:נפטרים ב-1553
המכביה האחת-עשרה

**המכביה האחת-עשרה** הייתה אירוע ספורט המוני יהודי, שנערך בישראל, ביולי 1981, כחלק מסדרת אירועי המכביה.

במכביה זו השתתפו כ-3,450 ספורטאים מ-34 מדינות.

לראשונה השתתפו ספורטאים מהמדינות הבאות:
* 
*  
* 

שלושה ענפי ספורט חדשים נוספו למסגרת התחרויות: 
* 25px - סופטבול
* 25px - רוגבי יוניון 
* 25px - שייט

שיר המכביה שחיברה נעמי שמר הושמע בטקס פתיחת המשחקים.

## המתחרים והזוכים
* מיץ' גיילורד () זכה ב-8 מדליות, 7 מדליות זהב ו-1 כסף, 3 שנים לפני שזכה במדליית זהב אולימפית (לוס אנג'לס 1984). במדליית הזהב השמינית זכה אחיו, צ'אק גיילורד.
### אתלטיקה קלה
#### אתלטיות
##### מסלול

##### שדה

#### אתלטים
##### מסלול

##### שדה

### ג'ודו
;גברים
:;מעל 95 ק"ג
20px - מרק ברגר () 

### טניס
;נשים
:;יחידות
:;זוגות
;גברים
:;יחידים
20px - שלמה גליקשטיין () 
20px - בראד גילברט ()
*גליקשטיין ניצח את גילברט במשחק הגמר (6–2, 6–2)
:;זוגות
20px - בראד גילברט וג'ון לוין  () 
20px - ריק מאייר  ופול ברנשטיין ()
;זוגות מעורבים

### טניס שולחן
;נשים
:;יחידות
20px - איריס שטיין () 
20px - לאה הרשקוביץ ()
* תוצאת משחק הגמר 0-2 (22-24, 9-21) 
:;זוגות נשים
20px - איריס שטיין ולאה הרשקוביץ () 
20px - בן סניור וטאלס () 
* תוצאת משחק הגמר 0-2 (16-21, 19-21)
;גברים
:;יחידים
20px - דרור פולק () 
20px - יוסי בוגן () 
* תוצאת משחק הגמר 0-3 (12-21, 21-23, 18-21)
:;זוגות גברים
20px - דרור פולק ועדי רוזנבאום () 
20px - רוטנברג () וסארלה () 
* תוצאת משחק הגמר 0-2 (7-21, 12-21)
;זוגות מעורבים
20px - יוסי בוגן ואיריס שטיין () 
20px - רונה האתם () ובלנקה רוהאן ()
* תוצאת משחק הגמר 0-2 (17-21, 20-22)

### ירי ספורטיבי
;גברים
:;יחידים - רובה אוויר, מרחק 10 מטר, מצב שכיבה (60 כדורים)
20px - רנדי שוורץ () 555 נקודות  
20px - יעקב ריטוב () 552 נקודות  
20px - פיל קורמן () 545 נקודות 
:;קבוצתי - רובה אוויר, מרחק 10 מטר, מצב שכיבה (60 כדורים)
20px -  2159 נקודות  
20px -  2137 נקודות  
20px - קבוצה מעורבת 1771 נקודות

### כדורסל
;גברים
20px -  
* בנבחרת ארצות הברית שיחק דייוויד בלאט ווילי סימס

### כדורת
;נשים
:;יחידות
20px - מיני רובין ( דרום אפריקה)  
20px - מרים סאלס ()  
20px - מייסי קיי ()  
:;זוגות
20px -  דרום אפריקה  
20px -  דרום אפריקה  
20px - 
:;שלישיות
20px -  דרום אפריקה  
20px -  דרום אפריקה  
20px - 
:;רביעיות
20px -  דרום אפריקה  
20px -  דרום אפריקה  
20px - 
;גברים
:;יחידים
20px -  דרום אפריקה  
20px - 
20px -  
:;זוגות
20px -  
20px -  דרום אפריקה  
20px -  דרום אפריקה
:;שלישיות
20px -  דרום אפריקה  
20px -  
20px -  דרום אפריקה
:;רביעיות
20px - 
20px - 
20px -  דרום אפריקה

### שחייה
תחרויות השחייה של המכביה נערכו בבריכת השחייה של אוניברסיטת תל אביב
#### שחייניות

#### שחיינים

## ראו גם
* יהודים וספורט
* יהודים במשחקים האולימפיים

## קישורים חיצוניים

* RECORDS AND RESULTS OF SOUTH AFRICA AT THE MACCABI GAMES - 1981 11th MACCABIAH 
* משלחת קנדה למכביה האחת-עשרה, 1981 
* Track and Field Results Macabiah James At Tel Aviv, United Press International, July 13, 1981
* 
* 
* 
* 
* 
* 
* 
* 
* 
* 
* 

## הערות שוליים

11
קטגוריה:1981 בישראל: ספורט
קטגוריה:ישראל: תחרויות אתלטיקה
קטגוריה:תחרויות כדורגל בישראל
קטגוריה:תחרויות כדורסל בישראל
סטטיסטיקה בייסיאנית

**סטטיסטיקה בייסיאנית**, הנקראת על שם הסטטיסטיקאי תומאס בייס, היא תאוריה בתחום הסטטיסטיקה שבה הראיות לגבי מצבו האמיתי של העולם מבוטאות על ידי האמונות האפריוריות (קודמות לתצפית) שלנו לגבי מצבו של העולם (אמונה סובייקטיבית או כזו המבוססת על ידע קודם), הידועות בשם הסתברויות בייסיאניות.

השיטה הבייסיאנית מבטאת רק אחת מתוך כמה דרכים לפרש את המונח "הסתברות", וישנן שיטות אחרות שאינן מתבססות על אמונות אפריוריות לגבי העולם.

אחד הרעיונות המרכזיים הבאים לידי ביטוי בגישה הבייסיאנית הוא ש"הסתברות היא דעה קיימת, והסקת מסקנות מנתונים אינה אלא בדיקה מחדש של דעה זו לאור מידע רלוונטי חדש".

## הסקה בייסיאנית

הסקה בייסיאנית היא גישה של הסקה סטטיסטית הנבדלת מהסקה שכיחותנית . היא מבוססת בעיקר על השימוש בהסתברויות בייסיאניות על מנת לסכם ממצאים וראיות.

## מידול סטטיסטי בייסיאני
בניסוח של מודלים סטטיסטיים באמצעות סטטיסטיקה בייסיאנית ישנה תכונה ייחודית, בכך שהיא מצריכה הגדרה של ההסתברויות הפריוריות עבור כל אחד מהפרמטרים הלא ידועים. ההסתברויות הפריוריות הן חלק אינטגרלי מהמודל לא פחות מהביטוי של ההתפלגויות. הסתברויות פריוריות עשויות להיות או היפרפרמטרים  (פרמטרים של המודל בעלי הסתברות פריורית) או התפלגות היפרפריורית  (פרמטרים של ההתפלגות של הפרמטר של המודל, שלהם יש הסתברות פריורית).

## תכנון ניסויים בייסיאני
תכנון ניסויים בייסיאני  כולל את המושג שקרוי: "השפעת האמונות המוקדמות" ('influence of prior beliefs'). גישה זו משתמשת בשיטות של ניתוח עוקב  על מנת לכלול את הממצאים מהניסויים הקודמים בניסויים החדשים. זה נעשה על ידי עדכון ה"אמונות" תוך שימוש בהתפלגויות פריוריות (לפני הניסוי) ופוסטריוריות (לאחר ראיית הממצאים). דבר זה מאפשר לתכנון הניסויים לעשות שימוש במגוון אמצעים.

## ראו גם
* רווח בר מהימנות

## קישורים חיצוניים
* 

## הערות שוליים

קטגוריה:סטטיסטיקה בייסיאנית
קטגוריה:תחומים בסטטיסטיקה
אמנואלה פיליברטו, דוכס סבויה

**אמנואלה פיליברטו, דוכס סבויה** (באיטלקית: **Emanuele Filiberto di Savoia**; 8 ביולי 1528 – 30 באוגוסט 1580), היה דוכס סבויה מ-1553 ועד מותו ב-1580.

## ביוגרפיה
אמנואלה פיליברטו נולד ב-8 ביולי 1528 בשיאמברי, לקרלו השלישי, דוכס סבויה ולביאטריש מפורטוגל, דוכסית סבויה, בתם של מנואל הראשון, מלך פורטוגל ומריה מאראגון, מלכת פורטוגל. בצעירותו שירת אמנואלה פיליברטו בצבאו של קרל החמישי, קיסר האימפריה הרומית הקדושה, ולחם עמו בקרבות נגד ממלכת צרפת תחת שלטון בית ולואה. בשנת 1536 פלש הצבא הצרפתי לדוכסות סבויה וכבש אותה, וכתוצאה מכך אביו קרלו השלישי, דוכס סבויה יצא לגלות.

בשנת 1553 מת אביו קרלו השלישי, דוכס סבויה, ואמנואלה פיליברטו ירש את נחלותיו, אולם מכיוון שהדוכסות הייתה תחת כיבוש צרפתי, המשיך אמנואלה פיליברטו בשירותו בצבא הקיסרי. באותה תקופה חיזר אמנואלה פיליברטו אחרי אליזבת טיודור, בתו של הנרי השמיני, מלך אנגליה, אולם ללא הצלחה. בשנת 1557 הוביל אמנואלה פיליברטו את הפלישה הספרדית לצפון צרפת, ואף נחל ניצחון מוחץ בקרב סן-קנטן. בשלום קאטו-קמברזי שנחתם בשנת 1559 בין צרפת לספרד, הוחזרה דוכסות סבויה לאמנואלה פיליברטו. באותה שנה התחתן אמנואלה פיליברטו כפי תנאי ההסכם עם מרגריט מצרפת, דוכסית ברי, בתם של פרנסואה הראשון, מלך צרפת וקלוד, נסיכת צרפת, ממנה נולד לו בנו היחיד - קרלו אמנואלה הראשון, דוכס סבויה.

אמנואלה פיליברטו היה אסטרטג פוליטי מיומן, והצליח להחזיר לדוכסות את רוב השטחים שנכבשו ממנה קודם לכן על ידי הצרפתים והספרדים. בנוסף הוא העביר את בירת הדוכסות משיאמברי לטורינו, והחליף את השפה הרשמית בדוכסות מלטינית לאיטלקית. מאוחר יותר ניסה לרכוש את מרקיזות סאלוצו, אולם נכשל במשימתו. לאחר מות דודו אנריקה, מלך פורטוגל בשנת 1580, טען אמנואלה פיליברטו על זכותו לרשת את ממלכת פורטוגל, אולם פליפה השני, מלך ספרד השתלט עליה והקים את האיחוד האיברי.

ב-30 באוגוסט 1580 מת אמנואלה פיליברטו בטורינו, ובנו קרלו אמנואלה הראשון, דוכס סבויה עלה לשלטון במקומו.

## אילן יוחסין

## קישורים חיצוניים

* 

קטגוריה:דוכסי סבויה
קטגוריה:אבירי מסדר גיזת הזהב
קטגוריה:ילידי 1528
קטגוריה:נפטרים ב-1580
יחיא משה עבודי

הרב **יחיא משה עבודי** (ה'תר"ד, 1844 – ב' בשבט ה'תרע"ה, 17 בינואר 1915) היה מורה, סוחר ושד"ר עיראקי-ירושלמי, ומחבר ספרים רבים. לאחר שעלה לירושלים נמנה עם גדולי רבני העיר.

## קורות חיים
נולד בבגדאד שבעיראק בשנת 1844 (ה'תר"ד), ובצעירותו למד במדרש בית זלכה. בסיום לימודיו נישא למסעודה בת אברהם יהושע אליעזר, ובגיל 20 נסע להודו ושימש שם כשוחט וחזן, וכמורה של ילדי הגביר יחזקאל בן יהושע גבאי. לפרנסתו שם אף עסק במסחר.

לאחר כ-20 שנה עבר להתגורר בשאנגחאי שבסין. לאחר כעשור בסין עלה לארץ ישראל בשנת 1875 (ה'תרל"ה) והתיישב בירושלים, שם נמנה עם גדולי רבני העיר ועסק לפרנסתו במסחר. בירושלים נישא לרחל (אשתו השנייה), ועם הזמן זנח את תחום המסחר.

בשנת 1907 (ה'תרס"ז) יצא בשליחות כשד"ר מטעם כוללות הספרדים לערי הודו, ובשנת 1909 (ה'תרס"ט) סיים בהצלחה את שליחותו וחזר לירושלים.

הלך לעולמו בירושלים ב-17 בינואר 1915 (ב' בשבט ה'תרע"ה), ונקבר בהר הזיתים.

בנו, הרב דוד עבודי היה רב הקהילה היהודית בשאנגחאי שבסין.

ארכיונו האישי שמור בספרייה הלאומית.

## חיבוריו
* **יגמור בעדי** – על הש"ס והתוספות; חלק ב' – חידושים על מסכת ראש השנה ויומא, ועל שולחן ערוך אורח חיים; חלק ג' – על מסכת ברכות; חלק ד' – המשך מסכת ברכות ומסכת קידושין
* **מגן בעדי** – הערות על הספר "מגיני ארץ" המתרץ את דברי הרבנים בספר "מגן אברהם" ו"מגן דוד", חלק א', ירושלים ה'תרס"ד
* **דורש בעדי** – דרושים על התורה לכל עת, לחגים ולמועדים, ירושלים ה'תרע"ג
* **שומר בעדי** – חידושים על התורה והערות על פרקי אבות, כולל שירים שכתב
* **משרא קטרין** – על פירושי בעלי התוספות לתלמוד
* **הדר זקנים** – חידושים על מסכתות הש"ס
* **מורה דרכים** – לקט פתגמי חז"ל
* **ספר ההערות** – כתב יד
שירים שכתב נשארו בכתב יד, קונטרסים נוספים שחיבר אבדו עם השנים, וחידושים רבים שכתב פורסמו בהמאסף, תורה מציון ו"אור תורה".

## קישורים חיצוניים
* 
* 
* 
* 

### ספריו
* 
* 
* 

## הערות שוליים

קטגוריה:אנשי עליות קדומות לארץ ישראל
קטגוריה:בוגרי מדרש בית זלכה
קטגוריה:חזנים ביישוב
קטגוריה:אנשי חינוך יהודים הודים
קטגוריה:אנשי עסקים יהודים הודים
קטגוריה:יהודים סינים
קטגוריה:ירושלים: אישים
קטגוריה:ירושלים: רבנים
קטגוריה:מורים יהודים עד אמצע המאה ה-20
קטגוריה:מחברי ספרי דרוש
קטגוריה:מחברי ספרי חידושים על התורה
קטגוריה:סוחרים
קטגוריה:רבנים עיראקים
קטגוריה:שד"רים
קטגוריה:שוחטים
קטגוריה:עולים לארץ ישראל בשנים 1800–1881
קטגוריה:יהודים הקבורים בהר הזיתים
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1915
יחסי יפן–מצרים

**יחסי יפן–מצרים** (בערבית: **العلاقات المصرية اليابانية**, ביפנית: **日本とエジプトの関係**) הם היחסים הבילטראליים בין **[[יפן]]** לבין '''רפובליקת מצרים הערבית''' יחסים חמים הכוללים יחסים כלכליים ומסחריים משמעותיים, שתוארו על ידי שגריר יפן במצרים כ"חברות מאוד חזקה". למצרים שגרירות בטוקיו, וליפן שגרירות בקהיר.

## היסטוריה
על אף שהיחסים בין שתי המדינות נוסדו במאה ה-19, היחסים המודרניים קיימים מאז שנת 1922, עת הכירה יפן בעצמאות מצרים. מאז, ההיסטוריה של היחסים היא לבבית, כולל כמה ביקורים הדדיים של דיפלומטים וראשי המדינות. בשנת 1995, ביקר ראש ממשלת יפן, טומיאיצ'י מוריאמה במצרים. נשיא מצרים לשעבר חוסני מובארכ, ביקר ביפן מספר פעמים בשנים 1983, 1995 ו-1999.

בין השנים 1998 ל-2002 הלוותה יפן למצרים למעלה מ-3.5 מיליארד דולר. בשנת 2002 שווי הסחר בין שתי המדינות היה מעל למיליארד דולר.

החל מאוקטובר 2009, חיים 1,051 אזרחים יפנים במצרים. בשנת 2009 ביקרו במצרים 90,000 יפנים, לעומת 3,500 מצרים שביקרו ביפן בשנת 2007.

## כיום
יפן מתייחסת אל מצרים כשחקן מפתח במזרח התיכון, וככזה, ראשי הממשלה של שתי המדינות ידועים בתמיכתם אחד בשני בנושאים הנוגעים לתהליך השלום באזור.

שתי המדינות מקיימות "ועדה משותפת" המוקדשת לחקור התפתחויות בתחומים של אינטרסים משותפים של שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מרגריט מצרפת, דוכסית ברי

**מרגריט מצרפת, דוכסית ברי** (בצרפתית: **Marguerite de France**;  5 ביוני 1523 - 15 בספטמבר 1574), הייתה בתו של פרנסואה הראשון, מלך צרפת ואשתו של אמנואלה פיליברטו, דוכס סבויה.

## ביוגרפיה
מרגריט נולדה בשאטו סן-ז'רמן-א-ליי, לפרנסואה הראשון, מלך צרפת ולקלוד, נסיכת צרפת, בתם של לואי השנים עשר, מלך צרפת ואן מברטאן. מרגריט הייתה קרובה מאוד לדודתה מרגריט מנווארה ולגיסתה קטרינה דה מדיצ'י.

לקראת סוף שנת 1538 סיכמו אביה וקרל החמישי, קיסר האימפריה הרומית הקדושה, שמרגריט תתחתן עם בנו של קרל - פיליפ מאוסטריה, אולם בסופו של דבר ההסכם בוטל והנישואים לא התקיימו. ב-29 באפריל 1550 קיבלה מרגריט את התואר דוכסית ברי.

בשלום קאטו-קמברזי שנחתם בשנת 1559 בין צרפת לספרד, סוכם על החזרת דוכסות סבויה לאמנואלה פיליברטו, דוכס סבויה, ועל נישואיו עם מרגריט. ב-30 ביוני אותה שנה נפצע אחיה אנרי השני, מלך צרפת באורח קשה, במהלך תחרויות אבירים שהתקיימו במהלך חתונת בתו אליזבת דה ולואה, נסיכת צרפת לפליפה השני, מלך ספרד כפי האמור בחוזה. בעקבות כך נערך טקס החתונה של מרגריט בכנסייה קטנה סמוכה ב-9 ביולי בהשתתפות אורחים מעטים, ולמחרת מת אנרי השני מהרעלת דם. למרגריט ובעלה נולד רק ילד אחד - קרלו אמנואלה הראשון, דוכס סבויה, וב-15 בספטמבר 1574 מתה מרגריט בארמונה בטורינו.

## אילן יוחסין

## קישורים חיצוניים

קטגוריה:בית ולואה
קטגוריה:ילידות 1523
קטגוריה:נפטרים ב-1574
יחסי טונגה–רוסיה

**יחסי טונגה–רוסיה** הם היחסים הדיפלומטיים הרשמיים שבין **[[טונגה|ממלכת טונגה]]** לבין **[[רוסיה|הפדרציה הרוסית]]**.

## היסטוריה
היחסים בין טונגה לברית המועצות כוננו ב-1975. טונגה הייתה המדינה הראשונה באוקיאניה לכונן יחסים עם ברית המועצות. ברית המועצות התפרקה בשנת 1991 וטונגה התייחסה לרוסיה כממשיכת דרכה ומתייחסת ליחסים עם רוסיה כפי שהתייחסה ליחסים עם ברית המועצות.

ב-2 באוקטובר 2005 שר החוץ הרוסי סרגיי לברוב ושר החוץ הטונגי טופו השישי שלחו מברקים האחד לשני לרגל יום השנה ה-30 לכינון יחסים דיפלומטיים בין שתי המדינות. שרי החוץ של רוסיה וטונגה הביעו אמון בפיתוח נוסף של היחסים בין רוסיה לטונגה לטובת האינטרסים של עמי שתי המדינות וכדי לחזק את השלום והביטחון באזור אוקיאניה.

## לקריאה נוספת
* HUFFER, Elise, *Grands hommes et petites îles: La politique extérieure de Fidji, de Tonga et du Vanuatu*, Paris: Orstom, 1993, , pp. 272–282

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משחק האולסטאר של ה-WNBA

שמאל|מסגרת|לוגו משחק האולסטאר הראשון של ה-WNBA, שנערך בשנת 1999.
**משחק האולסטאר של התאחדות כדורסל הנשים הלאומית** (באנגלית: **Women's National Basketball Association All-Star Game**), ידוע לרוב בשם **משחק האולסטאר של ה-WNBA** (באנגלית: **WNBA All-Star Game**), היא משחק כדורסל ראווה שמשוחק בארצות הברית בין השחקניות הטובות ביותר של האזור המזרחי והאזור המערבי בהתאחדות כדורסל הנשים הלאומית (WNBA). מאז 2004, המשחק אינו מתקיים בשנים שבהן ישנה אולימפיאדת קיץ.

## מבנה
כל אזור (מזרחי והמערבי) מיוצג על ידי קבוצה של 12 שחקניות שבאותו זמן ביצועיהן הן הטובים ביותר ברחבי הליגה. שחקניות החמישיות הפותחות נבחרות על ידי אוהדים בהצבעה מקוונת. שאר השחקניות נבחרות על ידי בעלי תפקידים בליגה, דוגמת מאמנים ואנשי תקשורת. בסיומו של המשחק נבחרת השחקנית המועילה ביותר (ה-MVP), כפי שמחליט פאנל המורכב ממספר אנשי תקשורת.

## היסטוריה
ב-2004 לא שוחק המשחק בשיטה הרגילה בגלל שחקניות ה-WNBA שהתחרו במשחקי הקיץ האולימפיים באתונה שביוון. באותה שנה, נבחרת ארצות הברית ניצחה קבוצה שהורכבה משחקניות אולסטאר 58–74 באולם המוזיקה רדיו סיטי. המשחק אינו נחשב למשחק אולסטאר.

בשנת 2008 לא נערך משחק בשל משחקי הקיץ האולימפיים בבייג'ינג שבסין.

המשחק בשנת 2010 הפגיש גם הוא את נבחרת ארצות הברית בקבוצת שחקניות אולסטאר, ונבחרת ארצות הברית ניצחה 99–72 במוהגן סאן ארנה. כמו המשחק בשנת 2004, המשחק אינו נחשב למשחק אולסטאר.

ב-2012 לא נערך משחק, בעקבות המשחקים האולימפיים בלונדון שבאנגליה. גם בשנת 2016 לאחר נערך משחק, בגלל האולימפיאדה בריו דה ז'ניירו שבברזיל.

החטיבה המערבית מובילה 4–10 בסיכומם של כלל המשחקים שנערכו.

## קישורים חיצוניים

קטגוריה:WNBA
קטגוריה:תחרויות כדורסל נשים
WNBA
קטגוריה:ארצות הברית: תחרויות ספורט נשים
קלוד, נסיכת צרפת

**קלוד, נסיכת צרפת** (בצרפתית: **Claude de France**;  13 באוקטובר 1499 – 20 ביולי 1524), הייתה בתו של לואי השנים עשר, מלך צרפת ואשתו של פרנסואה הראשון, מלך צרפת.

## ביוגרפיה
קלוד נולדה ב-13 באוקטובר 1499 ברומוראנטין-לאתנה, ללואי השנים עשר, מלך צרפת ולאן מברטאן, בתם של פרנסואה השני, דוכס ברטאן ומרגריט מפואה. מכיוון שלהוריה לא היו בנים, הייתה קלוד אמורה לרשת לאחר מותם את דוכסות ברטאן.

בשנת 1501 חתם אביה על חוזה עם בית הבסבורג, וסוכם בו שקלוד תתחתן עם קרל מאוסטריה, ובשנת 1504 סוכם באמנת בלואה שהזוג יירש את דוכסות ברטאן, ובנוסף ישלוט בדוכסות בורגונדיה, דוכסות מילאנו וברפובליקה של ג'נובה. בשנת 1505 ביטל אביה את ההסכם, והחליט להשיאה לפרנסואה, רוזן אנגולם. ב-9 בינואר 1514 מתה אמה אן מברטאן, וקלוד ירשה את דוכסות ברטאן, וב-18 במאי אותה שנה התחתנה קלוד עם פרנסואה, רוזן אנגולם.

ב-1 בינואר 1515 מת אביה לואי השנים עשר, מלך צרפת, ובעלה עלה לשלטון במקומו כפרנסואה הראשון, מלך צרפת, ודוכסות ברטאן נשארה מאוחדת עם הכתר הצרפתי. קלוד לא שלטה בנחלתה, ולא התעסקה בעיקר בפוליטיקה בחצר המלוכה, אלא השקיעה את זמנה בעיקר בענייני הדת. קלוד הייתה מסוכסכת עם חמותה לואיזה, נסיכת סבויה וגיסתה מרגריט מנווארה, שנאבקו עמה על השליטה בחצר המלוכה.

אחת מבנות לווייתה של קלוד הייתה אן בולין, ששימשה כמתורגמנית של קלוד כשהיו אצלה מבקרים אנגליים. בשנת 1522 חזרה אן בולין לאנגליה, ובשנת 1533 התחתנה עם הנרי השמיני, מלך אנגליה והפכה למלכת אנגליה.

קלוד הייתה אישה לא יפה, וסבלה מצליעה ומפזילה בעינה השמאלית, והייתה נמוכה ושמנמונת. ב-20 ביולי 1524 מתה קלוד בשאטו דה בלואה, והיא בת 24 שנים.

## משפחתה
ב-18 במאי 1514 התחתנה קלוד עם פרנסואה הראשון, מלך צרפת, שממנו היו לה 7 ילדים:
* לואיז מוולואה (1515–1517)
* שארלוט מוולואה (1516–1524)
* פרנסואה השלישי, דוכס ברטאן (1518–1536)
* אנרי השני, מלך צרפת (1519–1559)
* מדלן מוולואה (1520–1537), התחתנה עם ג'יימס החמישי, מלך סקוטלנד
* שארל השני, דוכס אורליאן (1522–1545)
* מרגריט מצרפת, דוכסית ברי (1523–1574), התחתנה עם אמנואלה פיליברטו, דוכס סבויה

## אילן יוחסין

## קישורים חיצוניים

* 
* 

קטגוריה:בית ולואה
קטגוריה:נשות מלכים צרפתים
קטגוריה:ילידי 1499
קטגוריה:נפטרים ב-1524
ביאטריש מפורטוגל, דוכסית סבויה

**ביאטריש מפורטוגל, דוכסית סבויה** (פורטוגזית: **Beatriz de Portugal, Duquesa de Saboia**; 31 בדצמבר 1504 - 8 בינואר 1538), הייתה בתו של מנואל הראשון, מלך פורטוגל ואשתו של קרלו השלישי, דוכס סבויה.

## ביוגרפיה
ביאטריש נולדה ב-31 בדצמבר 1504 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם של פרננדו השני, מלך אראגון ואיזבלה הראשונה, מלכת קסטיליה.

ב-8 באפריל 1521 התחתנה ביאטריש בוילפראנש-סור-מר עם קרלו השלישי, דוכס סבויה, ובשנת 1531 קיבלה מבן דודה קרל החמישי, קיסר האימפריה הרומית הקדושה את השליטה בעיר אסטי. בשנת 1534 קיבלה ביאטריש את פני כריסטינה מדנמרק בדרכה למילאנו, לחתונתה עם פרנצ'סקו ספורצה השני, דוכס מילאנו, ובשנת 1535 אף הציעה לחתן את בנה עם בתה של כריסטינה, במטרה להגן על מילאנו מפני ריבונות קיסרית.

בשנת 1536 פלש הצבא הצרפתי לדוכסות סבויה, כחלק מהמאבק עם בית הבסבורג, וביאטריש ברחה מפניו למילאנו. בשנת 1537 עברה ביאטריש לג'נובה ומשם לניצה, שם התאחדה עם בעלה. ב-8 בינואר 1538 מתה ביאטריש בניצה, והיא בת 33 שנים.

## משפחתה
ב-8 באפריל 1521 התחתנה ביאטריש עם קרלו השלישי, דוכס סבויה, ממנו נולדו לה 9 ילדים:
* אדריאנו ג'ובאני אמדאו, נסיך פיימונטה (1522–1523)
* לודוביקו, נסיך פיימונטה (1523–1536)
* אמנואלה פיליברטו, דוכס סבויה (1528–1580)
* קתרינה מסבויה (1529–1536)
* מריה מסבויה (1530–1531)
* איזבלה מסבויה (1532–1533)
* אמנואלה מסבויה (1533)
* אמנואלה מסבויה (1534)
* ג'ובאני מסבויה (1537–1538)

## אילן יוחסין

## קישורים חיצוניים

קטגוריה:בית אביש
קטגוריה:נשות אצולה פורטוגזיות
קטגוריה:נשות אצולה במאה ה-16
קטגוריה:ילידי 1504
קטגוריה:נפטרים ב-1538
עונת 1965/1966 בסרייה א'

**עונת 1965/1966 בסרייה א**' הייתה העונה ה-64 של התחרות שאורגנה על ידי התאחדות הכדורגל האיטלקית נוהלה על ידי "ליגת הכדורגל" (Lega Calcio). המשחקים החלו ב-5 בספטמבר 1965 והסתיימו ב-22 במאי 1966. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

ברשה, נאפולי וספא"ל היו הקבוצות שעלו מהליגה השנייה.

אינטר זכתה באליפות בפעם העשירית בתולדות המועדון וזאת העונה השנייה ברציפות. 

בסיום העונה לליגת משנה ירדו סמפדוריה, קטניה ווארזה. במקום הקבוצות שירדו לסרייה א' העפילו ונציה, מנטובה ולקו.

## טבלת הליגה

## כדורגלנים מצטיינים
לואיס ויניצ'יו () מויצ'נצה כבש 25 שערים וזכה בתואר מלך השערים. 

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
אל-עלמי

**אל-עלמי** הוא שם משפחה ממקור ערבי.

קטגוריה:שמות משפחה ערביים
גביע הזהב 2017

**גביע הזהב של CONCACAF ב-2017** הוא הטורניר ה-14 של גביע הזהב והמהדורה ה-24 של אליפות צפון אמריקה בכדורגל. הטורניר נערך בארצות הברית בין ה-7 ביולי ל-26 ביולי 2017, בניהול CONCACAF, הגוף המנהל של הכדורגל הצפון-אמריקני.

## משתתפות

## אצטדיונים

## משחקי הטורניר
### שלב הבתים
#### בית א'

המשחק בין הונדורס לגיאנה הצרפתית הסתיים בתוצאה 0–0 אולם לאחר המשחק נבחרת הונדורס זכתה בניצחון טכני בגלל שנבחרת גיאנה הצרפתית שיתפה את פלורן מאלודה בניגוד לתקנון פיפ"א לפיו כל שחקן יכול לשחק רק בקבוצה לאומית בוגרת אחת.

#### בית ב'

#### בית ג'

#### דירוג הנבחרות במקום השלישי
 

### שלב הנוקאאוט

#### משחק הגמר

## קישורים חיצוניים

## הערות שוליים

קטגוריה:תחרויות כדורגל ב-2017
קטגוריה:תחרויות גביע הזהב בארצות הברית
קטגוריה:2017 בארצות הברית
קטגוריה:2017 באמריקה הצפונית
זן הבר

250px|ממוזער|שמאל|פרי של בננת בר – בעלת מראה שונה לחלוטין מבננה מבויתת
**זן הבר** (Wild type) מתייחס לפנוטיפ האופייני של הזן כפי שהוא מצוי בטבע. במקור, זן הבר הוגדר כתוצר של אלל "נורמלי" תקין, בניגוד לתוצר לא תקני שנוצר מאלל "מוטנטי". אללים "מוטנטיים" יכולים להשתנות במידה רבה, ובמקרים של סחף גנטי הם יכולים ליצור זן בר חדש.

ההתפתחות ביכולות המיפוי הגנטי מעניק הבנה טובה יותר כיצד מוטציות מתרחשות, יוצרות קשרים עם גנים אחרים ובכך מובילות לשינויים פנוטיפיים.

התפיסה הרווחת כיום היא שלכל אלל ישנם מופעים שונים המצויים בטבע, ותדירות ההופעה שלהם משתנה לאורך טווח גאוגרפי של מינים, וכי זן בר אחד אינו קיים. באופן כללי, עם זאת, האלל הנפוץ ביותר – כלומר האלל בעל תדירות ההופעה הגבוהה ביותר – נחשב כאלל המייצג את זן הבר.

הרעיון של זן הבר שימושי בחיות מודל למחקרים, כגון זבוב הפירות. בזבוב זה הוגדרו פנוטיפים סטנדרטיים עבור תכונות כגון צבע עיניים או צורת הכנף, אשר ידוע כי הם יכולים להשתנות על ידי מוטציות בפרט המייצרים פנוטיפים ייחודיים, כגון "עיניים לבנות" או "שרידי כנפיים". האללים של זן הבר מיוצגים ב"+" בכתב עילי, לדוגמה *<sup>+</sup>w* ו -* <sup>+</sup>vg* לעיניים אדומות וכנפיים בגודל מלא, בהתאמה. שינויים בגנים הרלוונטיים לתכונות אלו הוביל לתובנות על התפתחות יצורים וכיצד תכונות משתנות באוכלוסייה. למחקרים המערבים שינויים של אללי זן הבר יישומים בתחומים רבים, וביניהם מציאת תרופות למחלות ושיפור התזונה.

## יישומים בעולם הרפואה
מחקרים רפואיים רבים עוסקים בהשוואה בין הגנום של יצור מזן הבר ליצור "מוטנטי" (לדוגמה, בין חולה במחלה מסוימת לאדם בריא). המחקרים עוסקים בהשוואה ברמת רצף ה-DNA וכן בתוצרים החלבוניים ובתפקודם, שעלול להשתנות. באמצעות הבנה טובה יותר של תהליכים אלו חוקרים מקווים לפתח שיטות למניעה וריפוי של מחלות חשוכות מרפא, כגון זיהום מנגיף ההרפס.

## יישומים בעולם החקלאות
החקלאות בנויה על הכלאות ברירתיות כדי להשאיר את התכונות המועדפות על המגדל. מניפולציות גנטיות האיצה את תהליך האבולוציה כדי להגדיל את תנובת הצמחים ובעלי החיים ואת העמידות שלהם למחלות. בתהליך זה הושארו מאחור גנים שיכולים לתרום לעמידות הצמח, לכמות החלבון המצויה בזרע, תנובת הצמח וכדומה, בעקבות אפקט דמוי אפקט המייסדים. כיום ישנו צורך להפיק יותר מזון מכמות שטח הולכת וקטנה, לאכלסייה הולכת וגדלה. בעזרת השוואה בין זן הבר לזן המתורבת, ניתן לזהות גנים רצויים, ובעזרת הנדסה גנטית להחזיר תכונות שאבדו במהלך הביות.

## יישומים בייצור מזונות ומשקאות
ייצור מזון ומשקאות שעברו תהליך של תסיסת חומרי הגלם מבוססת על הוספה של סטארטרים של תסיסה, המורכבים מגזעי-בר של מיקרואורגניזמים המצויים במיקרוביוטה של חומרי הגלם או גזעים מסחריים שפותחו באמצעים ביוטכנולוגיים.  המיקרואורגניזמים מורכבים מחיידקים, שמרים ועובשים הנמצאים על פני הצמחים, בדרכי העיכול של בעלי חיים כגון, דגים, או בתוך חומרי הגלם, כגון חלב. ההתפתחות ההיסטורית של מוצרי מזון שעברו תסיסה מבוססת באופן מסורתי על השימוש בגזעי הבר בתרבויות אנושיות רבות. 

## ראו גם
* פנוטיפ
* גנוטיפ
* הכלאה לאחור

קטגוריה:ערכים שבהם תבנית בריטניקה אינה מתאימה
קטגוריה:גנטיקה
קתלין קנדי

**קתלין קנדי** (באנגלית: **Kathleen Kennedy**; נולדה ב-5 ביוני 1953) היא מפיקה אמריקאית, כיהנה כנשיאת חברת לוקאס פילם. לאורך השנים הפיקה מעל 60 סרטים שרשמו הכנסות של מעל 11 מיליארד דולר ברחבי העולם. היא הייתה מועמדת שמונה פעמים כמפיקה לפרס אוסקר לסרט הטוב ביותר ונודעה בשיתופי הפעולה שלה עם סטיבן ספילברג ועם בעלה פרנק מרשל.

## ביוגרפיה
קנדי גדלה בברקלי וגדלה ברדינג שבקליפורניה, אמה הייתה פעילה בתיאטרון מקומי ואביה היה שופט. יש לה אחות תאומה ואחות קטנה. היא החלה ללמוד באוניברסיטת המדינה של סן דייגו בשאיפה להיות אחות. במהלך הבחירות ב-1972 החלה לעבוד בתחנת הטלוויזיה המקומית בסן דייגו, KCST, ושולבה כצלמת. בעקבות העניין שמצאה בעבודה עברה ללמוד בחוג לקולנוע ותקשורת באוניברסיטה. לאחר הלימודים עבדה בתפקידים שונים בתחנה, כולל הפקת תוכנית אירוח. לאחר שצפתה בסרט "מפגשים מהסוג השלישי" החליטה לעבור ללוס אנג'לס ולהשתלב בתעשיית הקולנוע.

ב-1979 שימשה עוזרת לג'ון מיליוס ששימש מפיק בפועל בסרט הקולנוע "1941", במהלך עבודתה הכירה את במאי הסרט סטיבן ספילברג ששכר אותה בתור עוזרתו לקראת הפרויקטים הבאים. היא שימשה עוזרת במאי של ספילברג בסרט "שודדי התיבה האבודה" שהופק על ידי בעלה לעתיד פרנק מרשל ושימשה עוזרת הפקה בסרט "פולטרגייסט".

ב-1981 הקימה עם ספילברג ומרשל את חברת ההפקות "אמבלין אנטרטיינמנט". יחד עם ספילברג הפיקה את הסרט המצליח "אי.טי. - חבר מכוכב אחר" והייתה מועמדת עמו לפרס אוסקר לסרט הטוב ביותר. היא המשיכה לשתף פעולה עם ספילברג ומרשל גם בסרטיהם הבאים, כמפיקה וכמפיקה בפועל, וכן עם במאים בולטים נוספים כגון מרטין סקורסזה, דייוויד פינצ'ר, פיטר בוגדנוביץ', פרנק אוז, ריצ'רד דונר, מ. נייט שאמלאן, רוברט זמקיס וקלינט איסטווד.

ב-1992 הקימה עם מרשל את חברת KM (The Kennedy/Marshall Company). הסרט הראשון שהפיקה החברה היה "לחיות". ביוני 2012 עזבה את KM ומונתה למנכ"לית משותפת של לוקאס פילם יחד עם ג'ורג' לוקאס. חודשים ספורים אחר כך החברה נמכרה לוולט דיסני, היא מונתה לנשיאת לוקאס פילם והופקדה על זיכיון סרטי "מלחמת הכוכבים". היא כיהנה בתפקיד עד ינואר 2026.

ב-2017 הקימה את "הוועדה נגד הטרדות" ומינתה את אניטה היל לעמוד בראשה. בנאום שנשאה בכינוס של מגזין Elle בהוליווד, קראה לאולפנים, סוכנויות האמנים ולאיגודים המקצועים להקים ולממן ועדה שתכלול מומחים מדיני עבודה, עורכי דין, הוגי דעות ופעילות פמיניסטיות, ותפתח מנגנוני הגנה נגד הטרדה והתעללות מינית בכל שורות התעשייה.

קנדי מכהנת כחברה בוועד המנהל ובמועצת הנאמנים של האקדמיה האמריקאית לקולנוע. ב-2019 זכתה ב מטעם האקדמיה האמריקאית לקולנוע.

ב-2026 הייתה שותפה לזכייה בפרס גראמי לסרט המוזיקלי הטוב ביותר על חלקה בהפקת הסרט התיעודי "Music by John Williams". 

ב-1987 נישאה לפרנק מרשל והם הורים לשניים.

## פילמוגרפיה

## קישורים חיצוניים

* קתלין קנדי באתר לוקאס פילם
* Meet the Most Powerful Woman in Hollywood, ואניטי פייר, פברואר 2016
* How the Star Wars producer went from secretary to studio boss, פורצ'ן, 10 בספטמבר 2015

## הערות שוליים

קטגוריה:מפיקי קולנוע אמריקאים
קטגוריה:מפיקות קולנוע אמריקאיות
קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:זוכות פרסי קריסטל + לוסי לנשים בקולנוע
קטגוריה:זוכי פרס עמית באפט"א
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
קטגוריה:זוכי פרס גראמי
ז'אן, רוזן אנגולם

**ז'אן, רוזן אנגולם** (בצרפתית: **Jean d'Orléans**; 28 ביוני 1399 – 30 באפריל 1467), היה בן לשושלת ולואה, וסבו של פרנסואה הראשון, מלך צרפת.

## ביוגרפיה
ז'אן נולד בצרפת ב-28 ביוני 1399, ללואי הראשון, דוכס אורליאן, בנו של שארל החמישי, מלך צרפת, ולולנטינה ויסקונטי, בתם של ג'אן גלאצו ויסקונטי, דוכס מילאנו ואיזבל, רוזנת ורטוס.

בשנת 1412 נלקח ז'אן כבן ערובה לאנגליה, ובשנת 1415 הצטרף אליו אחיו שארל הראשון, דוכס אורליאן לאחר המפלה בקרב אז'נקור. במהלך שהותו בשבי התעניין ז'אן בספרות, והקים אוסף גדול של ספרים. בשנת 1444 שוחרר ז'אן משביו, לאחר ששילם כופר נפש, שאתו השיג על ידי מכירת חלק מנחלותיו, אולם עדיין המשיך לאסוף ספרים. בשנת 1451 לחם ז'אן תחת פיקודו של אחיו הבלתי חוקי ז'אן דה דינואה, ושחרר עמו את גיין מידי האנגלים.

ב-30 באפריל 1467 מת ז'אן בקונייאק, והוא בן 67 שנים.

## משפחתו
ב-31 באוגוסט 1449 התחתן שארל עם מרגריט דה רואן, בתם של אלן דה רואן התשיעי ומרגריט מברטאן, שממנה היו לו 3 ילדים:
* לואי מאנגולם (1455–1458)
* שארל, רוזן אנגולם (1459–1496)
* ז'אן מאנגולם (1462–1520), התחתנה עם שארל פרנסואה דה קטיווי, רוזן טילבורג

בנוסף היה לז'אן בן לא חוקי – ז'אן מוולואה-אנגולם, שקיבל לגיטימציה בשנת 1458.

## אילן יוחסין

## קישורים חיצוניים

קטגוריה:בית ולואה
קטגוריה:ילידי 1399
קטגוריה:נפטרים ב-1467